
Prome Minister Evelyn Wever-Croes: 
En conexion cu celebracion 45 aña di Himno y Bandera 

Diabierna 12 di maart mainta, relaciona cu celebracion di Dia 
di Himno y Bandera, ARUBIANO a entrega un bunita sjaal 
na Prome Minister Evelyn Wever-Croes y Minister Xiomara 
Maduro. ARUBIANO a diseña un sjaal den un edicion limita 
y conmemorativo di e 45 aniversario di Aruba su Himno y 
Bandera y 35 aña di nos Status Aparte. 


Mainta tempran, prome cu e mandatarionan a cuminsa nan 
recorido na algun scol na Aruba en conexion cu celebracion 
di 45 aña di Himno y Bandera, nan a ricibi e bunita gesto aki 
for di e embahadora di ARUBIANO srt. Kathe Narvaez. Prome 
Minister ta uza sjaalnan diseña pa ARUBIANO ya pa 10 aña 
caba desde cu su ruman homber, Edward Croes (dfm) a regale 
un di e bunita sjaalnan aki di e prome edicion. 


Prome Minister Evelyn Wever-Croes ta gradici ARUBIANO pa 
e regalo bunita aki y e contribucion cu e compania local aki ta 
duna na cultura di nos pais cu nan producto nacional. 

Prome Minister Evelyn Wever-Croes: 

“Para ta momento pa cuminsa pensa riba recuperacion 
di nos Pais 





Dialuna 15 dimaart, na Centro Libertador Betico Croes na Santa 
Cruz, Prome Minister Evelyn Wever-Croes hunto cu coleganan 
Minister di Salubridad, Dangui Oduber y Minister di Finansa 
Xiomara Maduro, a ricibi e di dos shot di e vacuna di Covid-19. 
Mirando e importancia pa pone pais Aruba economicamente 
bek riba pia y pa proteccion di nos grandinan, e mandatarionan 
a tuma e prome shot di e vacuna dia 22 di februari. Minister 
Glenbert Croes a join e ministernan menciona dialuna merdia 
y e tambe a tuma su prome shot di vacuna. 


Covid a dal Aruba hopi duro no solamente economicamente 
pero tambe a ocasiona un total di 79 morto. E efectonan di 
e virus aki ta hopi fuerte specialmente riba nos grandinan y 
riba esnan mas vulnerabel cu ta esnan cu ta sufri di un of 
otro malesa cronico. Pa por proteha nos grandinan y esnan 
vulnerabel ta consehabel pa comunidad completo registra pa 
tuma e vacuna aki evitando asina cu esnan cu ser contagia cu 
e virus di Covid-19 lo bira hopi malo, bay hospital of fayece a 
causa di complicacionnan. 


Premier Wever - Croes ta keda haci yamada na comunidad 
di Aruba pa tur persona cu no a registra ainda pa porfabor 
registra na e app Aruba Health. Unico cos cu bo tin mester ta 
bo number di AZV y den algun minuut bo ta cla. Y si tin cualkier 
hende cu ainda ta den duda, ta conseha pa consulta cu dokter 
pa papia di tur e preocupacionnan cu tin. 


“Ta hopi hende ta sufriendo na man di Corona Virus y aworaki 





ta momento pa cuminsa pensa riba recuperacion di nos Pais. 
Cu e vacuna nos por cuminsa pensa realmente riba reconstrui 
nos pais economicamente. Aruba ta conta cu bo”, Prome 
Minister a expresa. 


Download e app Aruba Health; http://aruba.dvgapp.org 

Prome Minister Evelyn Wever-Croes: 
En conexion cu Himno y Bandera, 








Diabierna 12 di maart mainta, Prome Minister Evelyn Wever- 
Croes hunto cu colega Minister Xiomara Maduro, a bishita Scol 
Basico Colegio Bon Bini den cuadro di celebracion di 45 aña 
di Himno y Bandera di Aruba. E ministernan a wordo ricibi pa 
muchanan contento y entusiasma hunto cu Cabesante di Scol 
Juffrouw Sherissa Tsu y docentenan. 





































Manera ta custumber durante e siman di 18 di Maart, e 
mandatarionan ta scoge diferente scol pa bishita pa tira un 
bista con e muchanan ta preparando pa cu e dia special aki. 
Aña pasa debi na Covid, Gobierno a cancela e bishitanan na e 
scolnan pero e aña aki a dicidi di continua cu esaki siguiendo 
tur protocol di DVG. 


Ta di admira cu nos scolnan ta pone asina tanto tempo pa haci 
un bunita celebracion asina pa eleva nos himno y nos bandera. 
Prome Minister ta sumamente impreciona di mira e animo cu 
tin na Colegio Bon Bini pa cu nos dia nacional, e atencion di e 
docentenan, e interes di cada mucha y tur e preparacionnan 
pa cu Dia di Himno y Bandera. 


“Un danki na e cabesante, na tur docente y na e alumnonan pa 
e gran amor cu nan tin pa Aruba. Mi kier duna un elogio grandi 
na e maestronan pa a tuma tempo pa siña nan klas e historia 
di nos himno y bandera. Dia 18 di maart, Aruba ta celebra un 
di e logronan grandi di Betico, of cu Betico a contribui na nan 
grandemente, esta nos Himno y nos Bandera, simbolonan di 
union y identidad di un pais. Tambe e hecho cu awe Aruba tin su 
propio gobierno, su propio ministernan, su propio Parlamento, 
Su propio moneda. Y tur esaki a inculca e sentimento di orguyo 
den nos Arubanonan. E meta di Gabinete Wever-Croes ta pa 
e historia aki hamas wordo lubida”, Prome Minister Evelyn 
Wever-Croes a expresa. 

Continuacion PROME MINISTER TA BISHITA SCOL BASICO.... 

Prome Minister Evelyn Wever-Croes: 
En conexion cu celebracion di 45 aña di Himno y Bandera 


BISHITA DI PROME MINISTER NA FAITH 
REVIVAL SCHOOL 

















Diamars 16 di maart, mainta tempran Prome Minister Evelyn 
Wever-Croes hunto cu colega Minister Xiomara Maduro y 
Parlamentario Darlene Erasmus a bishita Faith Revival School 
na Rooi Afo en conexion cu celebracion di 45 aña di Dia di 
Himno y Bandera. E tabata un mainta cultural sumamente 
bunita na unda e muchanan a canta, baila, recita poesia y 
haci oracion. E mandatarionan presente tabata emociona cu e 
bunita presentacion y impreciona di e manera cu e scol aki ta 
prepara e alumnonan pa cu e dia tan special aki. 


Premier Wever-Croes na su turno a duna un discurso cortico 
y a conta y intercambia storia di nos Himno y nos Bandera cu 
e alumnonan. Impresionante pa sa con bon nos muchanan sa 
e historia aki. Prome Minister a felicita cada alumno pa nan 
bunita presentacion y gradici e directora y docentenan pa nan 
esfuerso y dedicacion den siña y prepara e muchanan pa cu 
Aruba su dia nacional. 


Minister Xiomara Maduro tambe a duna su discurso cortico 
na unda el a splica e muchanan riba e importancia di e dia 
aki pa cu hisamento di bandera, cantamento di e himno Aruba 
Dushi Tera y e conservacion di nos dushi Papiamento y con 
importante e ta pa nos no lag'e bay perdi. Tambe e titular di 
Cultura a conta e muchanan di e dushi cumindanan criyoyo cu 
nan por come riba e dia aki y corda nan cu no ta tira sushi riba 
caminda. 





“Mi ta admira cu nos scolnan ta pone asina tanto tempo pa 
haci un bunita celebracion asina pa eleva nos himno v nos 
bandera. Danki na e maestronan pa a tuma tempo pa sifia 
nan klas e historia di nos Himno v Bandera', Prome Minister 
Evelvn Wever-Croes a expresa. 


Dia 18 di maart, Aruba ta celebra un di e logronan grandi di 
Betico, of cu Betico a contribui na nan grandemente, esta nos 
Himno y nos Bandera, simbolonan di union y identidad di un 
pais. Tambe e hecho cu awe Aruba tin su propio gobierno, su 
propio ministernan, su propio Parlamento, su propio moneda. Y 
tur esaki a inculca e sentimento di orguyo den nos Arubanonan. 
Gobierno su meta ta pa e historia aki hamas wordo lubida. 

Continuacion BISHITA DI PROME MINISTER NA FAITH REVIVAL SCHOOL... 

Entrante dialuna 22 di maart 2021, lo bay cuminsa cu 
trabounan di construccion di un sorteervak dilanti di La 
Granja y T-Weg di Jara. 


Entrante dialuna 22 di maart 2021, ta bay cuminsa cu e trabounan di construccion di un sorteervak dilanti di 
La Granja y T-Weg di Jara. Durante construccion lo bal tin desviacion di trafico for d Por di mainta pa 4'or di 
-Weg Jara lo ta cera 247. Lo bay cera e ruta Oranjestad pa San Nicolas for di Rotonde Pos Chikito 
sada di La Granja. Trafico lo wordo desvia via Spaans Lagoenweg, Santo Largo y Savaneta. 
Duracion di construcion lo ta aproximadamente B siman. 


DOW, C.1.C. N.V. y KPA ta pidi pueblo di Aruba y tur automobilista 
pa tene cuenta cu e desviacion ariba e ruta menciona. 





Durante construccion lo bay tin desviacion di trafico for di 
9'or di mainta pa 4'or di atardi y T-Weg di Jara lo ta cera 
2417. 

Lo bay cera e ruta di Oranjestad pa San Nicolas for di 
Rotonde Pos Chikito te cu crusada di La Granja. 

Trafico lo wordo desvia via Spaans Lagoenweg, Santo 
Largo y Savaneta. 





Duracion di construccion lo ta approximadamente 8 siman 
(si no haya contratiempo). 


DOW, C.I.C. N.V. y Korps Politie Aruba ta pidi pueblo di 
Aruba y tur automobilista pa tene cuenta cu e desviacion 
ariba e ruta menciona. 

Directie Natuur en Milieu: 


DNM TA PARTICIPA VIRTUALMENTE NA E 
REUNIONNAN REGIONAL DI UNEP RELACIONA 
cu B PROTOCOLNAN LBS Y SPAW 


° @ as 





COP15 | LBS COP4 | SPAW( 


“Prolecting the Caribbean Sea and Sua 3 


3-6 JUNE 2019 y 








Directie Natuur en Milieu (DNM) como miembro di United 
Nations Environment Program (UNEP) di e seccion Caribbean 
Environment Program lo participa den forma virtual riba dianan 
15 te cu 19 di maart na e reunionnan relaciona cu e parti 
tecnico y cientifico di e 'Land-Based Sources of Pollution, 
(LBS) y ‘Specially Protected Areas of Wildlife (SPAW). LBS 
ta trata e topiconan cu tin di haber cu sushedad y polucion en 
general riba tera. SPAW ta trata cu e especienan y aeranan 
protegi cu bida salvahe. 


Na aña 1999 e prome reunion y firmamento di e LBS protocol 
a a tuma luga, anto aki na Aruba mes. Pero, e no a drenta na 
vigor di biaha sino te 2010 y ela forma parti di e 3 protocolnan 
di e Cartagena Convention. Den e instrumento legal aki ( LBS 
) tin stipula e puntonan cu mester cumpli cune pa reduci e 
impacto negativo cu e 'Land-Based Pollution' den e area grandi 
di Caribe (Wider Caribbean) por tin pa nos medio ambiente y 
ser humano. Den e LBS ta trata topiconan cu ta toca polucion, 
manera desperdicio di awa sushi y resto di kimico manera 


insecticida, emisionnan di p.e. motornan y industria den medio 
ambiente. Tambe ta trata otro asuntonan di informacion tecnico 
y scientifico manera investigacion y monitoreo di e efectonan 
di e LBS tambe. Dicon? E area di lama di Caribe ta un recurso 
natural cu ta importante pa nos economia di turismo, pesca 
y recreacion pa nos mes hendenan tambe. Ta remarcabel pa 
menciona cu Aruba falta pa ratifica e LBS protocol den nos 
leynan local. 


v~ 

Continuacion DNM TA PARTICIPA VIRTUALMENTE NA E REUNIONNAN REGIONAL.... 


Locual si Aruba ta forma parti activo di dje, cu derecho di 
votacion, ta e reunionnan y decisionnan relaciona cu e SPAW. 
Esaki ta e convenio pa proteccion y desaroyo di e medio 
ambiente marino pa e region di “Wider Caribbean', manera 
stipula den e Cartagena Convention na 1983. E ta e unico 
tratado di e region di Caribe cu ta para pa e proteccion ambiental 
di e ecosistema di lama y costa. Promoviendo cooperacion 
regional y desaroyo sostenibel di e recursonan natural cu tin 
di haber cu e areanan na costa y bida marino. Na 1990 e 
miembronan di e Cartagena Convention a adopta e protocol 
cu ta concerni e ‘Specially Protected Areas and Wildlife” 
(SPAW). Esaki ta e acuerdo regional pa maneha y conserva 
biodiversidad den area di Caribe. E SPAW protocol a bira un ley 
internacional na juni 2000. Un di e stipulacionnan di e tratado 
ta specifica, nacionalmente of regionalmente, e medidanan di 
cooperacion pa proteccion di e especienan di bestia y mata. 
Pero e tratado tambe ta extende na e establecimento di e 
areanan di proteccion y e areanan yama Bufferzones. 


Un bufferzone ta un area unda no ta aplica reglanan y 


medidanan na un manera streng. Den e zona aki, Bufferzone, 
por haci estudio riba ki impacto cierto comportacion(nan) tin 
riba nos medio ambiente. Tambe por midi e tempo cu e ta tuma 
pa wak resultado di e comportacion riba nos medio ambiente. 
Sea e tawata un comportacion positivo of uno negativo. 

Cu e splicacion aki di e protocolnan y tambe e participacion di 
DNM na e reunionnan virtual ta duna mas claridad pa loke ta 
trata e topiconan critico relaciona cu e maneho di sushedad 
den area di Caribe. 


Aruba ta parti di Caribe y di UNEP, asina nos ta forma parti di 
proteccion di e ecosistema riba tera y lama cu ta na beneficio 
di naturalesa y medio ambiente en general. Formando parti di 
e reunionnan nos ta haya hopi informacion di investigacionnan 
cientifico y tecnico cu hopi biaha ta imposibel pa logra esaki 
como pais individual. Si ta desea di haya mas informacion con 
tur esaki ta hinca den otro via video presentacion por bay riba 
Youtube: https://www.youtube.com/watch?v=9B-sJTTLzuo 


Bishita nos website www.dnmaruba.org pa e link directo. 

MINISTER KIOMARA MADURO 

Comision Celebracion Dianan Nacional ta informa: 


NOS BANDERA TA ARUBA SU SIMBOLO 
NACIONAL 


Comision Celebracion Dianan Nacional (CCDN) bou auspicio 
di Ministerio di Cultura ta sigui informa di nos simbolonan 
nacional y nos mester ta orguyoso di nan. Nos bandera su 
nificacion y segun ley. 


Nos Bandera: 

Desde 1955 e isla tabata tin un escudo oficial y un cantica cu 
mayoria hende tabata considera como himno, pero tabata falta 
un bandera. Dia 21 di januari 1976 a cuminsa cu e tramite pa 
organisa un concurso den pueblo pa un diseño di bandera. Den 
total a ricibi 693 diseño. Mayoria participante tabata mucha di 
scol. Nan deseo tabata pa mira un strea di 4 punta y esaki pa 
diferente motibo. Tambe tabatin preferencia pa strepi of marca 
di color horizontal y/of vertical. E colornan dominante tabata 
cora, blanco, blauw y geel. 

Dia 16 di maart 1976, Gobierno di Teritorio Insular di Aruba a 
aproba e diseño cu a bira e bandera oficial di Aruba. Riba 18 
di maart 1976, e bandera di Aruba a keda inaugural. Durante 
un celebracion grandi den Wilhelmina Stadion (awe Stadion 
Guillermo Prospero Trinidad) a hisa e bandera pa prome biaha 
y a toca e cantica ‘Aruba Dushi Tera’ como himno di Aruba. 


Aruba a ricibi entrante 1 di januari 1986 su 'Status Aparte’, esey 
kiermen cu e posicion di un pais autonomo den Reino Hulandes, 
nos bandera di Pais Aruba hunto cu e himno y escudo riba 17 
di oktober 1991 a keda concretisa den un ordenanza nacional 
di 17 october 1991, AB 1991 no. 101, revisa den ordenanza 
nacional 17 october 2014, AB 2014 no. 51 y a inclui e colornan 
oficial geel, blauw, blanco y cora. E ley aki ta for di e temp'ey 
semper valido y aplicabel riba e bandera oficial di Aruba. 


E color blauw di e bandera ta representa e lama cu ta rondona 
nos isla. 

Geel ta e color di abundancia y e liñanan horizontal ta mustra 
e solidez di tal abundancia. 

E color geel ta simboliza tambe e fuente di ingreso di antaño, 
manera e industria di oro, di guamo y di aloe. Geel ta e color 

















tambe di un cantidad grandi di nos palo y matanan di Aruba cu 
ta floria geel, manera 'kibrahacha', “brazil”, 'bonchi di strena', 
'curahao', 'tuturutu', y 'wanglo'. 

E strea color cora di cuatro punta ta representa e cuatro 
direccionnan di e compas, indicando e diferente paisnan for 
di unda e hende a bini Aruba y forma un comunidad cu ta biba 
den harmonia cu otro. 

E strea cora cu rand blanco ta representa e pasion intenso di 
cada ciudadano pa su isla y sanger cora di e Indjannan cu a 
bringa pa nan libertad den 'Rooi Frances' na Aruba. 

E rand blanco di e strea, ta simbolisa e santo blanco di e 
playananextenso, cu tarondona nos isla y na e mesun momento 
e puresa di e curason di e habitantenan, cu ta respeta husticia, 
orden y libertad. 

Ordenanza nacional ta renoba y fiha colornan di e bandera: 
Riba 17 di october 2014 e ordenanza nacional di Bandera di 
Aruba a keda cla y cu cambionan di e ordenanza nacional di 
Bandera, Escudo y Himno, AB 1991 no. 101), renoba colornan 
di bandera segun ley AB 2014 no. 51 na unda e colornan di 
Bandera di Aruba, segun e sistema di codificacion di guia di 
color Pantone, atrobe pa keda estableci. E color blauw oficial 
ta awor di 'Pantone Matching System' 'PMS 279C' of tambe 
'Larkspur' cu ta ser referi den “British Colour Council Dictionary 
of Color Standards’. Esaki ta e color cu ta mas cerca di color 
original blauw di 1976. Cu e compromiso aki Gobierno kier 
evita cu lo keda existi confusion ainda den e color blauw, y cu 
ainda lo tin banderanan den diferente colornan blauw ta bula 
riba Aruba. 


Colornan di e Bandera di Aruba stipula segun ley: 

. E bandera ta rectangular y tin e colornan geel, blauw, 
cora y blanco. 

. E color di e fondo den e bandera ta blauw PMS 279C of 
tambe 'Larkspur'. Den e un-tercera (1/3) parti mas abou di e 
bandera tin tres banchi igual horizontal, di colornan geel, blauw, 
geel, respectivamente, y e hanchura di cada banchi ta igual na 
un-decimo-octavo (1/18) parti di e hanchura di e bandera. E 
banchi mas ariba ta cuminsa na un distancia di exactamente 
dos-tercera (2/3) parti di e hanchura di e bandera, midi di ariba 
bay abou. Bou di e tres banchinan aki (geel-blauw-geel) tin un 
rand hancho, cual ta igual na un-sexta (1/6) parti di e hanchura 
di e bandera, di e color blauw PMS 279C; 

. E color geel di e banchinan ta geel PMS 109C of tambe 
‘Bunting Yellow; 

E E color cora di e strea ta PMS 032C of tambe "Union 
Jack Red'. E bandera ta mustra den e parti mas ariba na banda 
robes un strea regular di cuatro punta, di cual e medianonan 
horizontal y vertical ta core paralelo cu e rand di ariba y di abou 
di e bandera y e rand na banda drechi y na banda robes di e 
bandera. 

Un liña hala for di cualkier huki banda paden di e strea pasa 
door di e centro di e strea pa e huki paden en frente ta igual na 
e largura di un-tercera (1/3) parti di e meridiano horizontal of 
vertical di e strea. E distancia di un punta di e strea pa e otro 
punta di e strea, incluyendo e zoom blanco ta un-tercera (1/3) 
parti di e hanchura di e bandera. 

E punta mas halto di e strea ta keda na un distancia igual na 
un-decimo-octavo (1/18) parti di e hanchura di e bandera for di 
e rand robes paden. 

. E color blanco pa medio di cua e strea ta alinia ta PMS 
blanco absoluto. 


Si ainda bo no tin esun di bo, sea asina bon di busca esaki na 
Central Magazijn na Sabana Blanco # 34-C of yama telefoon 
583-0320. Tambe por manda un e-mail via bidcm@setarnet. 
aw 


Spera cu tur hende, oficina di gobierno y instancianan hisa nan 




















bandera riba dia 18 di maart venidero. 


Ministerio di Cultura conhuntamente cu Departamento di 
Cultura Aruba y Comision Celebracion Dianan Nacional ta 
informa nos pueblo Arubano riba nos simbolo nacional (di 
identidad) cu den e caso aki ta nos bandera. Pabien na tur 
Arubianonan, tanto den exterior y esnan Biba Aruba! Biba nos 
Dia di Himno y Bandera. 

Minister Glenbert Croes: 


VO 











ta pasando hopi necesidad. P'esey FASE ta asina importante 
pasobra sikiera e asistencia financiero di emergencia aki ta 
mitiga e necesidad cu hopi di nos conciudadanonan ta bibando. 


Un biaha e mandatario ta expresa: "Danki pa a yuda un otro 
cu a perde tur cos. E sacrificio cu boso ta haciendo lo tin e 
maximo recompensa no solamente pa bo sino pa henter nos 
pueblo. Danki na e sacrificio colectivo, e recompensa lo bin di 
universo pa nos Pais pasobra ningun caminda na mundo un 
Pais a sali asina lihe pa yuda su hendenan, y paisnan mucho 
mas grandi, fuerte y poderoso cu nos. Aki na Aruba a introduci 
a FASE, COVID Bijstand, a aumenta pakete di cuminda y 
Loonsubsidie pa purba alcansa mas hopi hende cu ta posibel 
cu a bira victima di un crisis sin precedente cu a azota nos 
Pais." 














BO NO KIERO 
OLUNA: 








FASE a bira posibel danki na e sacrificio colectivo cu aparato 


gubernamental a haci. E sacrificio y entrega di 12.6% di Bagan panoa ro toun m A 
io di i i 25% di io di mundialmente y tambe ariba di nos. Ora hopi hende keda 
salario di empleadonan publico, e entrega gi 25% di salario al avala a virus ta sigui plama y presenta mutacion 
e Minister- y Parlamentarionan, a haci posibel cu desde april ¡e riesgo di bira mas contagioso y mas peresa Si 
2020 tin un yudansa di AFL 950 yegando cerca tur hende cu a o jo loperiċsitt ir 
perde v cu ta perdiendo nan trabou. asina cu esnan den e grupo o 
cu ya a vacuna, atrobe vor 
exponi na peliger door di un 
Minister Glenbert Croes awe kier bisa tur DANKI pa e N as, Haa, 


generosidad y cooperacion. Orguyoso di e pueblo aki cu a sali 
duna un man na un ruman. Hopi di nos prohimonan a perde nan 
propiedad sea ta cas of auto. Hopi ta esunnan cu a wordo saca 
for di nan apartamento. Hopi ta e mayornan cu no por a pone 
pan riba mesa pa nan yiu. Hopi ta nos conciudadanonan cu 

Minister Xiomara Maduro ta informa: 





RIPITICION DI E PR: 





PROY ECCIO IN ECO NOMICO, 

Minister Xiomara Maduro ta informa cu door di hopi reaccion 
ricibi ta bay ripiti e programa tocante Proyeccion Economico, 
Economia Informal y Control di Prijs di e Serie di Programa 
‘Aruba Fuerte y Resiliente' — Reactivando nos Economia’. 


Den e programa aki expertonan di Departamento di Asunto 
Economico. (DEACI) ta elabora riba e tres topiconan. Sra. 
Judesca Briceño, Hefe di seccion di investigacion economico 
ta duna un splicacion amplio tocante di e investigacionnan 
economico cuDEACIahacipayeganae perspectiva economico 
2021. Sr. Jason Lejeuz, Funcionario di Maneho den e seccion 
di investigacion economico ta splica kico ta Economia Informal 


F 
ES 


Minister di Finansa, 
Asuntonan Economico y Cultura 


Sui di P Wirama 
Reactivando Nos Economia 


Diaranson 


17 di maart 2021 7:00 PM 


Proyeccion economico 2020-2021, 
Economia Informal y Control di Prijs 


Sintonisa 


NJ 


GABINETE WEVER CROES 


TELEARUBA- CANAL 13 





MICO: 


DMIA 





y ta elabora riba e investigacion cu e departamento a haci 
tocante Economia Informal. sra. Suhailah Maduro, Hefe di e 
seccion di implementacion di Maneho Economico ta elabora 
riba e maneho general di prijs di producto y ta splica tocante 
e Canasta Basico. Tambe e ta duna informacion riba cual 
productonan nan prijs ta wordo regula y ta splica tocante di e 
proceso di control di prijs. 


Un invitacion ta bay pa sintonisa e programa aki diaranson 
dia 17 di maart 7'or di anochi na TeleAruba y riba pagina di 
facebook di Gabinete Wever-Croes. 

IMPORTANT NSP ANNOUNCEMENT: COVID-19 CRISIS 

MINISTER ANDIN BIKKER 
Minister Andin Bikker: 
AWE A TUMA UN PAS0 MAS DEN E ERA 
NOBO PA CUERPO POLICIAL 


“E no tabata facil. Ta un esfuerso sobre humano a tuma luga aki 
pa aloca fondo memey di e pandemia, pa sigura cu polisnan tin 
mas y miho ekipo pa por brinda siguridad riba nos isla. Uniform 
nobo y practico ta un di nan”, asina minister mr. Andin Bikker 
a anuncia awe mainta durante presentacion di e uniformnan 
operacional pa Cuerpo Policial Aruba. 


Durante un ceremonia cortico na Centro di Husticia na 
Macuarima, e mandatario encarga cu maneho di husticia na 
Aruba a presencia presentacion di e uniform nobo pa polis. 
Ta un proyecto cu tin algun aña caba andando pero cu nunca 
a concretisa, debi na falta di un maneho practico y di a aloca 
fondo pa cumpra e uniformnan. 


Minister mr. Andin Bikker ta corda ainda ora el a asumi e funcion 
di Minister di Husticia na 2017, ya tabatin varios concepto di 
diseñonan pero no tabatin un decision. El a subraya rol di e 
sindicato di polis, SPA, cu aña pasa, durante e retonan rond di 
e pandemia, a enfoca hopi riba cambio di uniform operacional. 


Den e ultimo afianan a bin varios variante den e uniform di polis. 
Asina a traha uniform pa esunnan riba motorcycle, den boto di 
polis, na beach y asina por sigui menciona. Dado momento 
polis tabata presenta den varios diseño y color. Cu e cambio 
aki awo lo tin un solo uniform operacional y tur departamento 
lo uz'e. 


Mester menciona cu nunca a formalisa e variantenan di e 
uniform di polis. Pues pa ley y den reglamentonan, ta e unform 
tradicional so ta vigente. P'esev Minister Bikker awo ta kedando 
cla cu e adaptacionnan den ley y reglamentonan pa reconoce 
y formalisa uzo di e uniform operacional den practica. 


“Awe ta un dia historico. Un etapa nobo ta cuminsa awe pa 
polis. E mesun etapa cu nos a cuminsa tambe algun tempo 
atras caba pa Cuerpo di Bombero y Guarda nos Costa ora a 
introduci uniform nobo pa nan”, di acuerdo cu Minister Bikker. 





Diamars 16 Maart 2021 











Pa polis e reto tabata poco mas grandi pasobra tin mas di 
600 empleado den e cuerpo, pues e presupuesto mara na 
cumpramento di e uniformnan aki ta mas grandi. 

Continuacion AWE A TUMA UN PASO MAS DEN E ERA NOBO.... 


Minister Andin Bikker ta contento di e avancenan cu ta nota e 
ultimo añanan den e Cuerpo di Polis. Sin conta e uniformnan 
nobo, a percura pa un flota nobo y grandi di auto, a trece e 
helicopter bek, a cumpra brommer nobo pa polis, radar nobo 
pa control di costa, a zorg pa oficinanan nobo pa varios 
departamento, a pone wifi na wardanan di Polis, a indexeer 
e balor maaltijdbonnen, a sera acuerdo di ICT cu Hulanda pa 
software y hardware special pa Polis, a renoba scol di Polis, a 
firma protocol pa seguro digital, a introduci examen di digital 
y un rijbewijs nobo, y awo ta den fase final di negosacion pa 
pronto yega na un centro di husticia grandi y moderno pa 
Oranjestad. 

REACCION DI MINISTER PLENIPOTENCIARO 
BESARIL RIBA PARLAMENTARIO 
CANDELARIA Y E TEMA ARUBAHUIS 





Recientemente Honorabel Miembro di Parlamento, sr. Robert 
Candelaria a duna un declaracion den prensa, den cual e la 
comparti cierto preocupacionnan encuanto e vacaturanan na 
Arubahuis. Minister Plenipotenciaro, sr. Guillfred Besaril, a 
tuma nota di e relato den prensa y a duna e siguiente reaccion. 


“Den prensa mi a tuma nota di un relato caminda Honorabel 
Miembro di Parlamentario, sr. Robert Candelaria di partido 
AVP, den cual e ta insinua cu den porta di eleccion gobierno di 
Aruba lo tin pensa di yena Arubahuis cu trahado. Mi ta kere ta 
na su luga pa recorda Sr. Candelaria cu contrario na su partido, 
Gabinete Wever-Croes si ta tuma gobernacion na serio y 
semper a tuma pasonan conforme ley na beneficio di pueblo di 
Aruba en general. Contrario na su gobierno, Gabinete Wever- 
Croes si a sa di baha gastonan di personal mucho prome cu 
esaki tabata un exigencia di parti di Hulanda. 


E unico punto cu Sr. Candelaria a menciona corectamente 
den su relato ta e metanan primordial di Arubahuis cu ta pa 
representa Gobierno, Conseho di Minister y departamentonan 
gubernamental di Pais Aruba na Hulanda. Su insinuacion 
cu Gabinete Wever-Croes a yena Arubahuis cu hende ta 
totalmente incorecto y falso. Y cu gobierno lo kier haci esaki 
dilanti porta di eleccion ta un ridiculez completo! Realidad 
a mustra cu esaki tabata e practica di su partido tempo nan 
tabata den gobierno, pues mi ta compronde for di unda Sr. 
Candelaria su pensamento ta sali. 


Como Minister Plenipotenciario mi ta trahando desde comienso 


di gobernacion hunto cu Departamento di Recursonan Humano 
(DRH) riba un plan di restructuracion pa Arubahuis. Por cierto 
si Sr. Candelaria ta pone mas atencion den e reunionnan di 
parlamento durante tratamento di presupuesto y den noticia 
na Aruba, lo e ta bon informa di esaki. Restructuracion di un 
departamento gubernamental no ta algo cu por wordo realisa 
sin mas. Tin hopi aspecto cu mester tene na cuenta, entre 
otro e aspectonan legal, laboral y e factor humano. Arubahuis 
ta conta cu empleadonan cu pa hopi aña a sirbi Aruba 
dignamente y ta merece respet y gratitud inmenso pa nan 
labor desplega. Sr. Candelaria como ex. Alto Inspector den 
tempo di reorganisacion di Aruba su Cuerpo Policial, mester 
por tin un bon idea di kico esaki ta trece cune na momento 
cu no tene cuenta cu e componentenan aki den menciona. 
E ta un experiencia cu awe mi ta uza pa hunto cu DRH nos 
guia e proceso den forma exitoso. Pues mi ta invita Honorabel 
Miembro di Parlamento na apoya e trahadornan di Arubahuis 
na momento di trata e presupuesto di nos Pais proximamente. 


Manera mia declara anteriormente, COHO a cambia e dinamica 
di operacion di Arubahuis caminda di awo en adelante mester 
cumpli cu tareanan cu antes no tabata wordo exigi di nos 
personal. Hunto cu DRH nos ta evaluando kico lo ta e caminda 
mas efectivo pa por cumpli cu e tareanan nobo di Aru-bahuis. 
Nos ta evaluando e reeducacion of -orientacion profesional di 
e personal existente y solamente si ta altamente necesario, 
lo tuma personal nobo den servicio. Arubahuis ta conta cu 
un personal suma-mente capacita cu merece e respet di no 
solamente Sr. Candelaria, pero di tur cu ta 


carga responsabilidad den Staten di Aruba. E hecho cu tin 
personal ta baha cu pensioen y/of ta probecha di e oportunidad 
pa bay cu VUT ta algo cu mi no tin den mi man. Mita agradecido 
na e personal cu pa hopi aña a labora na Arubahuis. Den caso 
di posicionan vacante, si e ta cay den e plan di formacion nobo 
acorda cu Departamento di Recursonan Humano, lo cana e 
caminda segun procedura pa e vacatu-ra ser yena. 


Mi ta consciente cu campaña a cuminsa pa Sr. Candelaria y cu 
tiramento di lodo of insinuacionnan muy probablemente lo ta 
parti di e strategia cu partido AVP lo aplica. Ami no lo participa 
den e tipo di politica aki y mi ta invita Honorable Miembro di 
Parlamento, Sr. Candelaria, pa e tambe pone politica bieu un 
banda, purba un politica limpi y honesto y mi kier recorde riba 
Santiago 4: 11-12. Guillfred Besaril semper a traha na bienestar 
di pais Aruba, cumpliendo cu tur reglamento y ley y mi lo sigui 
traha den forma honesto y transparente na bienestar di Pueblo 
di Aruba en general”. Minister Besaril a termina. 

Departamento di Salud Publico: 


UPDATE 16 DI MAART 2021 


Segun resumen di awe 20 persona a recupera, a registra un total di 61 caso nobo di Covid-19, di cual 2 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 700 test. 'Postivitv rate' entre nos residentenan ta 24%. 


Casonan activo pa awe ta 308, cantidad di fayecido relaciona cu Covid-19 a aumenta na 80. Forsa na famia di e 
fayecido. 


Hospital ta informa cu tin un total di 36 persona interna di cual 11 ta den Cuido Intensivo y 25 riba unidad general di 
covid. 

16/3/2021 TOTAL RESIDENTE NO-RESIDENTE 





Casonan To 61 59 2 
Activo 308 275 33 
Recupe 8094 7598 496 
Positivo 8482 7952 530 

Negativo 105946 - > 





Getest 114733 E = 

